Kommunen har øget beskæftigelsen med 50 procent.

Næsten 200.000 danskere har de sidste 20 år været fanget som en lus mellem to negle, hvor man hverken har været klar til at arbejde på normale vilkår, men heller ikke har været syg nok til at få tildelt en førtidspension. Men i en nordjysk kommune har man - modsat resten af landet - tjent penge på sine såkaldt 'tunge' ledige borgere. Berlingske skriver nemlig, at man i Hjørring Kommune har haft stor sucess med at investere 160 millioner kroner mere i sagsbehandlere og tilbud til de ledige. Det har resulteret i, at Hjørring Kommune har mindsket ydelserne på fastlåste ledige, mens man oveni har fået en gevinst på 160 millioner kroner. Kommunen har derudover øget beskæftigelsen med 50 procent. Vil nedlægge jobcentre SVM-regeringen har et ønske om, at man vil lukke landets jobcentre for at spare tre milliarder kroner på indsatsen for ledige i sin nuværende form. Og det kan altså virke selvmodsigende, når man kigger på for eksempel Hjørring Kommune ifølge Rasmus Lind Ravn, der er arbejdsmarkedsforsker ved Aalborg Universitet. - Det paradoksale er, at det er sket gennem de jobcentre, som regeringen vil nedlægge, understreger han overfor Berlingske.